
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 564 

11 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ημερομηνίας εκλογής στο Δήμο Ασωπού. 1 
Παράταση ημερομηνίας υποβολής αιτήσεων και κατα¬ 
βολής της πρώτης δόσης οφειλών του άρθρου 9 Ν. 

2386/1996. 2 

Παράταση προθεσμίας υποβολής αιτήσεων από τους 
σεισμόπληκτους του 1995 σε περιοχές των Νομών 
Αχαΐας και Φωκίδας. 3 


Παράταση προθεσμίας υποβολής αιτήσεων από τους 
σεισμόπληκτους του 1994 του Νομού Λευκάδας. 4 
Κατάτμηση του Τομέα Φυτικής Παραγωγής του Τρήμα¬ 
τος Γεωπονίας της Σχολής Γεωτεχνικών Επιστημών 


του Αριστοτελείου Πανεπιστημίου Θεσσαλονίκης 5 
Συγκρότηση και ορισμός μελών του Τεχνικού Συμβου¬ 
λίου του Παν/μίου Πατρών . 6 

Αδεια κατοχής Β' θέσης στον Σταύρο θωμαδάκη .. 7 
Συγκρότηση και λειτουργία του Δ.Σ. του Ταμείου Αρω¬ 
γής Οπλιτών Χωροφυλακής (ΤΑΟΧ). 8 

Σύνθεση Δ.Σ. του Ταμείου Προνοίας Προσωπικού Εται¬ 
ρειών Λιπασμάτων. 9 

Συγκρότηση Υγειονομικής Επιτροπής Ενστάσεων Αθή¬ 
νας.10 

Χορήγηση άδειας λειτουργίας σε Μονάδες Μεταμο¬ 
σχεύσεων που πληρούν τις προϋποθέσεις.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30848 (1) 

Παράταση ημερομηνίας εκλογής στο Δήμο Ασωπού. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 5 του άρθρου 42 του Δ.Κ.Κ. 
(Π.Δ. 410/95). 

2. Το Π.Δ. 109/24.4.96, 84Α «Συνένωση κοινοτήτων 
Ασωπού, Παππαδιανίκων και Φοινικιού της Επαρχίας Επι- 
δαύρου Λιμηράς του Νομού Λακωνίας σε δήμο “Ασω¬ 
πού”». 

3. Την αριθ. 13/6.3.96 (ΦΕΚ 137/Β796) κοινή από¬ 


φαση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Καθορισμός αρ¬ 
μοδιοτήτων του Υφυπουργού Εσωτερικών, Δημόσιας Διοί¬ 
κησης και Αποκέντρωσης Γ. Μωραϊτη». 

4. Το 3262/25.6.96 έγγραφο της Νομαρχιακής Αυτο¬ 
διοίκησης Λακωνίας «Περί παράτασης ημερομηνίας εκλο¬ 
γής στο δήμο Ασωπού», αποφασίζουμε: 

Παρατείνουμε την ημερομηνία εκλογής για την ανά¬ 
δειξη των αρχών του νέου δήμου «Ασωπού» που προήλθε 
από συνένωση κοινοτήτων για ένα ακόμη τρίμηνο, ήτοι μέ¬ 
χρι 16.11.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 
-♦- 

Αριθ. 1075511/6191-20/0016 (2) 

Παράταση ημερομηνίας υποβολής αιτήσεων και καταβο¬ 
λής της πρώτης δόσης οφειλών του άρθρου 9 Ν. 2386/ 

1996. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 9 του Ν. 2386/1996 (ΦΕΚ 
43/Α - ) για ρύθμιση βεβαιωμένων χρεών προς το Δημόσιο. 

2. Τις διατάξεις της παραγράφου 13 του άρθρου 15 του 
Ν. 2198/1994 (ΦΕΚ 43/Α) που εφαρμόζονται στην παρα¬ 
πάνω περίπτωση και με τις οποίες παρέχεται εξουσιοδό¬ 
τηση στον Υπουργό Οικονομικών να παρατείνει με απο¬ 
φάσεις του την ημερομηνία κατάθεσης των αιτήσεων και 
πληρωμής των δόσεων της ρύθμισης αυτής. 

3. Το γεγονός ότι σημαντικός αριθμός οφειλετών των 
σεισμοπλήκτων περιοχών της χώρας ζητούν να υπαχθούν 
στην ρύθμιση των ανωτέρω διατάξεων. 

4. Την αριθ. 411/24.1.96 (ΦΕΚ 58/Β') απόφαση του 
Υπουργού Οικονομικών, με την οποία εκχωρούνται αρμο¬ 
διότητες στους Υφυπουργούς Οικονομικών, αποφασί¬ 
ζουμε: 

1. Παρατείνουμε μέχρι 15 Ιουλίου 1996 την ημερομηνία 
κατάθεσης αιτήσεων και πληρωμής της πρώτης δόσης για 
ρύθμιση οφειλών σύμφωνα με τις διατάξεις του άρθρου 9 

του Νόμου 2386/1996. 

2. Η παράταση αυτή δεν επηρεάζει την ημερομηνία κα¬ 
ταβολής της δευτέρας και επομένων δόσεων των ρυθμί¬ 
σεων αυτών. 

3. Η παρούσα απόφαση, που δεν προκαλεί δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουλίου 1996 

Ο ΥΦΥΠΟΥΡΓΟΣ 

Γ. ΜΩΡΑΪΤΗΣ 
-»- 

Αριθ. οικ/2832/ΤΣΕΠ 32.1 (3) 

Παράταση προθεσμίας υποβολής αιτήσεων από τους σει¬ 
σμόπληκτους του 1995 σε περιοχές των Νομών Αχαΐας 
και Φωκίδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις 
περιοχή Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με του Νόμους 867/ 
79, 1048/80, 1133/81 και 1190/81. 

2. Τη 266/18.7.95 (ΦΕΚ 148/Α719.7.95), Πράξη του 
Υπουργικού Συμβουλίου για την αποκατάσταση των ζη¬ 
μιών που προκλήθηκαν από το οεισμό της 15ης Ιουνίου 
1995 σε περιοχές των Νομών Αχαΐας και Φωκίδας. 

3. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

5. Την Κοινή Απόφαση Δ17α/05/11/Φ.2.2.1/6.2.96 
(ΦΕΚ 90/Β/13.2.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού ΠΕ.- 
ΧΩ.Δ.Ε. στον Υφυπουργό ΠΕ.ΧΩ.Δ.Ε. Εμμανουήλ Λου- 
κάκη». 

Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

Επειδή σύμφωνα με την παρ. 3 της Π.Υ.Σ. 266/18.7.95 
δίνεται στον Υφυπουργό ΠΕ.ΧΩ.Δ.Ε. η δυνατότητα να πα¬ 
ρατείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων σε περιοχές των Νο¬ 
μών Αχαΐας και Φωκίδας που λήγει στις 19.7.96 για ένα 
εξάμηνο ακόμη δηλαδή μέχρι 19.1.97. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 
-♦- 

Αριθ. οικ/2833/ΤΣΕΠ 32.1 (4) 

Παράταση προθεσμίας υποβολής αιτήσεων από τους σει¬ 
σμόπληκτους του 1994 του Νομού Λευκάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις 
περιοχή Βορείου Ελλάδος κ.λπ.» όπως αυτή κυρώθηκε, 
τροποποιήθηκε και συμπληρώθηκε με του Νόμους 867/ 
79, 1048/80, 1133/81 και 1190/81. 

2. Την 80/3.3.95 (ΦΕΚ 55/Α/16.3.95), Πράξη του 
Υπουργικού Συμβουλίου για την αποκατάσταση των ζη¬ 
μιών που προκλήθηκαν από τους σεισμούς της 29ης Νο¬ 
εμβρίου και 1ης Δεκεμβρίου 1994 στην Κοινότητα Εξάν- 
θειας του Ν. Λευκάδας. 

3. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

5. Την Κοινή Απόφαση Δ17α/05/11/Φ.2.2.1/6.2.96 
(ΦΕΚ 90/Β/13.2.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού ΠΕ.¬ 
ΧΩ.Δ.Ε. στον Υφυπουργό ΠΕ.ΧΩ.Δ.Ε. Εμμανουήλ Λου- 
κάκη». 

Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

Επειδή σύμφωνα με την παρ. 4 της Π.Υ.Σ. 80/3.3.95 δί¬ 
νεται στον Υφυπουργό ΠΕ.ΧΩ.Δ.Ε. η δυνατότητα να πα¬ 
ρατείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων του Νομού Λευκάδας 
που λήγει στις 21.7.96 μέχρι 15.3.97. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 


ΕΦΗΜΕΡΙΕ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Β1/80 (5) 

Κατάτμηση του Τομέα Φυτικής Παραγωγής του Τμήματος 
Γεωπονίας της Σχολής Γεωτεχνικών Επιστημών του 
Αριστοτελείου Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 6 παρ. 4 του Ν. 1268/82 
(Α' 87) όπως συμπληρώθηκε με την παραγρ. Ιε' του άρ¬ 
θρου 48 του Ν. 1404/83 (Α’ 173), β) του άρθρου 4 παρ. 
Ιγ' του Ν. 2083/92 (Α - 159). 

2. Του άρθρου 29Α του Ν. 1558/85 όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

3. Τη γνώμη της Γενικής Συνέλευσης του Τμήματος Γε¬ 
ωπονίας της Σχολής Γεωτεχνικών Επιστημών του Αριστο- 
τελείου Πανεπιστημίου Θεσσαλονίκης (συνεδρίαση: 309/ 
28.9.95). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

1.0 Τομέας Φυτικής Παραγωγής του Τμήματος Γεωπο- 
νίας της Σχολής Γεωτεχνικών Επιστημών του Αριστοτε- 
λείου Πανεπιστημίου Θεσσαλονίκης που έχει συσταθεί με 
την απόφαση του Υπουργού Εθνικής Παιδείας και θρη¬ 
σκευμάτων Β1 /21 3/1983 (Β' 124) κατανέμεται στους Το¬ 
μείς: 

α) Φυτών Μεγάλης Καλλιέργειας και Οικολογίας και 

β) Οπωροκηπευτικών και Αμπέλου. 

2. Τα γνωστικά αντικείμενα που συντονίζουν οι δύο Το¬ 
μείς ορίζονται ως εξής: 

α) Τομέας Φυτών Μεγάλης Καλλιέργειας και Οικολο¬ 
γίας 

Βιοχημεία, βιοτεχνολογία, φυσιολογία, οικοφυσιολογία, 
οικολογικές απαιτήσεις, καλλιεργητικές τεχνικές, επικο- 
νίαση με έντομα, προϊόντα και ποιότητα αυτών για τα 
σπουδαιότερα στην Ελλάδα φυτά μεγάλης καλλιέργειας 
(σιτηρά, ψυχανθή, χορτοδοτικά, αρωματικά και φαρμα¬ 
κευτικά, βιομηχανικά φυτά). Γενετική, βιομηχανική γενε¬ 
τική, γενετική μηχανική, κυτταρογενετική και βελτίωση 
φυτών. Ολοκληρωμένα συστήματα παραγωγής φυτών με¬ 
γάλης καλλιέργειας. Εναλλαντικές καλλιέργειες. Βιολογία 
και αντιμετώπιση των ζιζανίων. Μεταβολισμός και δράση 
των ζιζανιοκτόνων. Τύχη και συμπεριφορά των ζιζανιοκτό- 
νων στο περιβάλλον. Αρχές και μέθοδοι σχεδιασμού και 
ανάλυσης πειραμάτων. Γενική και θεωρητική οικολογία, 
γεωργική οικολογία, προστασία περιβάλλοντος. Αειφο- 
ρική ανάπτυξη γεωργικών πόρων. Διατήρηση και διαχεί¬ 
ριση υγροτόπων. Σχέσεις αγροτικών και φυσικών οικοσυ¬ 
στημάτων. 

β) Τομέας Οπωροκηπευτικών και Αμπέλου. 

Φυσιολογία, οικοφυσιολογία, βιοτεχνολογία, βελτίωση, 
θρέψη-λίπανση, αύξηση - ανάπτυξη, μετασυλλεκτική 
φυσιολογία - μεταχείριση, τεχνολογία καλλιέργειας και 
παραγωγής προϊόντων και πολλαπλασιαστικού υλικού των 
οπωροκηπευτικών φυτών ήτοι: των οπωροφόρων δέν¬ 
δρων και θάμνων, της αμπέλου και των λαχανικών, των αν- 
θέων και των καλλωπιστικών φυτών. Αμπελογραφία. Αει- 
φορική διαχείριση αγροοικοσυστημάτων οπωροκηπευτι¬ 
κών. Αρχιτεκτονική τοπίου, παρκοτεχνία - κηποτεχνία 


σχεδιασμός, διαχείριση και προστασία τοπίου και οικοσυ¬ 
στημάτων. Βιολογία της μέλισσας και του μεταξοσκώληκα 
και η γεωργική τους εκμετάλλευση. Επικονίαση με 
έντομα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-4- 

Αριθ. Φ. 120.68/20/Β2/2620 (6) 

Συγκρότηση και ορισμός μελών του Τεχνικού Συμβουλίου 
του Παν/μίου Γιατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις της παρ. 2 του άρθ. 14 του Ν. 1351 /83 
της παρ. 4 του άρθρου 3 του Ν. 1269/82, και του αρθ. 3 
του Ν.Δ. 363/7. 

β. Την ΣΤ5/13/22.6.82 κοινή Υπουργική απόφαση των 
Υπουργών Προεδρίας της Κυβερνήσεως και Εθνικής Παι¬ 
δείας και θρησκευμάτων. 

γ. Το αριθ. 2544/7.6.96 έγγραφο του Παν. Πατρών. 

δ. Την αριθμ. Β2/759/23.3.95 απόφαση του Υπουργού 
του ΥΠΕΠΘ για ανασυγκρότηση του Πανεπιστημιακού 
Συμβουλίου του Παν. Πατρών. 

ε. Την αριθμ. ΣΤ/13/21.3.96 απόφαση του Υπουργού 
του ΥΠΕΠΘ εκχωρήσεως αρμοδιοτήτων στον Γ.Γ. (ΦΕΚ 
209/1.4.96 τ.Β'), αποφασίζουμε: 

α. Τακτικά Μέλη: 

1. Αναστάσιος Παπαδημητριού, Καθηγητής του τμήμα¬ 
τος Πολιτικών Μηχανικών της Πολυτεχνικής Σχολής, Πρό¬ 
εδρος. 

2. Νικόλαος Βοβός, Αναπληρωτής Καθηγητής του Τ μή¬ 
ματος Ηλεκτρολόγων Μηχανικών της Πολυτεχνικής Σχο¬ 
λής, Αντιπρόεδρος. 

3. Δημήτριος Ατματζίδης, Καθηγητής του Τμήματος 
Πολιτικών Μηχανικών, Μέλος. 

4. Αχιλλέας Τζίμας, υπάλληλος με βαθμό Α' του κλάδου 
ΠΕ Πολιτικών Μηχανικών της Δ/νσης Συγκοινωνιών Έρ¬ 
γων της τέως 8ης ΠΥΔΕ μέλος. 

5. Δημήτριος Κοπανάς, Μηχανολόγος Μηχανικός, εκ¬ 
πρόσωπος του Τεχνικού Επιμελητηρίου Ελλάδος/Τμήμα 
Δυτ. Ελλάδος, Μέλος. 

β. Αναπληρωματικά Μέλη (αντίστοιχα): 

1. Βασίλειος Καλέρης, Αναπληρωτής Καθηγητής του 
Τμήματος Πολιτικών Μηχανικών της Πολυτεχνικής Σχο¬ 
λής. 

2. Γαβριήλ Γιαννακόπουλος, Αναπληρωτής Καθηγητής 
του Τμήματος Ηλεκτρολόγων Μηχανικών και Τεχνολογίας 
Υπολογιστών της Πολυτεχνικής Σχολής. 

3. Ιωάννης Καούρης, Επίκουρος Καθηγητής του Τμήμα¬ 
τος Μηχανολόγων και Αεροναυπηγών Μηχανικών της Πο¬ 
λυτεχνικής Σχολής. 

4. Κωνσταντίνος Πεισμόπουλος, υπάλληλος με βαθμό 
Α' του κλάδου ΠΕ Πολιτικών Μηχανικών της 3ης ΔΕΚΕ 
Πατρών (τέως 8η ΠΥΔΕ). 

5. Βασιλική Φαρμάκη, Αρχιτέκτονας Μηχανικός εκπρό- 

οωπος του Τεχνικού Επιμελητηρίου Ελλάδος/ Τμήμα Δυτ. 
Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1996 
Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΑΝΑΡΕΤΟΣ 

-4- 

Αριθ. Φ.124/29/Β2/1861 (7) 

Άδεια κατοχής Β' θέσης στον Σταύρο θωμαδάκη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ 

157/Α729.11.83). 

3. Το αριθ. 129/10.4.1991 Π.Δ. (ΦΕΚ 52/Α7 
11.4.91). 

4. Τα αριθ. 14874/632/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/Α /14.3.89). 

6. Το αριθ. 11776/9.4.96 έγγραφο του Παν/μίου Αθη¬ 
νών. 

7. Τις διατάξεις του άρθρου 28 παρ. 10 του Ν. 2083 
(ΦΕΚ 159/Β721.9.92). 

8. Την αριθ. ΣΤ. 13/21.3.96 (ΦΕΚ 209/Β71.4.96) από¬ 
φαση του Υπουργού Εθνικής Παιδείας και θρησκευμάτων 
εκχώρησης αρμοδιοτήτων στον Γενικό Γραμματέα του 
ΥΠΕΠΘ. 

9. Το άρθρο 4 και 18 παρ. 6, 7 και 8 του Ν. 2198/94, 
αποφασίζουμε: 

Παρέχουμε την άδεια στον Σταύρο θωμαδάκη καθη¬ 
γητή του Τμήματος Οικονομικών Επιστημών του Παν/μίου 
Αθηνών προκειμένου να κατέχει και τη θέση του Προέ¬ 
δρου της Επιτροπής Κεφαλαιαγοράς. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1996 
Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΠΑΝΑΡΕΤΟΣ 


Αριθ. Φ. 218/742 (8) 

Συγκρότηση και λειτουργία του Δ.Σ. του Ταμείου Αρωγής 
Οπλιτών Χωροφυλακής (ΤΑΟΧ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 2 του Ν. 
1169/81 (ΦΕΚ 160/Α781). 

2. Το άρθρο 20 του Ν. 1539/85 

3. Το άρθρο 1 παρ. 1 περ. ιη του Π.Δ. 129/92 (201 Α), 

4. Το άρθρο 27 του Ν. 2081 /92 (ΦΕΚ 154/Α·) και το γε¬ 
γονός ότι, από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

5. Τη γνώμη του Δ.Σ. του Ταμείου Αρωγής Οπλιτών Χω¬ 
ροφυλακής που διατυπώθηκε στην 35/18.4.95 συνε¬ 
δρίαση. 

6. Τις διατάξεις του Π.Δ. 372/95 (ΦΕΚ 201 /Α') «Μετα¬ 
φορά της Γενικής Γραμματείας Κοινωνικών Ασφαλίσεων 
από το Υπουργείο Υγείας - Πρόνοιας και Κοινών. Ασφαλί¬ 
σεων στο Υπουργείο Εργασίας, αποφασίζουμε: 

Άρθρο 1 

Συγκρότηση Διοικητικού Συμβουλίου του Τ.Α.Ο.Χ. 

1. Το Ταμείο Αρωγής Οπλιτών Χωροφυλακής (ΤΑΟΧ) 
διοικείται από πενταμελές (5) Διοικητικό Συμβούλιο απο- 
τελούμενο: 

α) Από έναν (1) Αστυνομικό Διευθυντή, προερχόμενο 
από την πρώην Χωροφυλακή ή ασφαλισμένο στα Ταμεία 
της πρώην Χωροφυλακής, ως Πρόεδρο. 

β) Από δύο (2) εκπροσώπους των κατωτέρων Αστυνομι¬ 
κών, οι οποίοι να είναι μέτοχοι του ΤΑΟΧ, απόφοιτοι του¬ 
λάχιστον Λυκείου ή εξαταξίου Γυμνασίου παλαιού τύπου 
και να έχουν ΙΟετή τουλάχιστον υπηρεσία στο Σώμα. 

γ) Από έναν (1) ανώτατο ή ανώτερο υπάλληλο του 
Υπουργείου Εργασίας και Κοινωνικών Ασφαλίσεων. 

δ) Από έναν (1) ανώτατο ή ανώτερο υπάλληλο του 
Υπουργείου Οικονομικών. 

2. Οταν συζητούνται θέματα προσωπικού ή οργάνωσης 
και λειτουργίας του Ταμείου μετέχει με δικαίωμα ψήφου 
ένας (1) εκπρόσωπος από τους υπαλλήλους του ΤΑ¬ 
ΟΧ. 3. Ο Πρόεδρος και όλα τα μέλη του Διοικητικού Συμ¬ 
βουλίου, καθώς και ισάριθμοι αναπληρωτές τους, διορίζο¬ 
νται με απόφαση του Υπουργού Εργασίας και Κοινωνικών 
Ασφαλίσεων, που δημοσιεύεται στην Εφημερίδα της Κυ¬ 
βερνήσεως, για τρία (3) χρόνια. 

Σε περίπτωση λήξης της θητείας των μελών του παρα- 
τείνεται αυτοδίκαια μέχρι του διορισμού νέων μελών, όχι 
όμως περισσότερο του τριμήνου από τη λήξη της. 

4. Ο Πρόεδρος και δύο (2) εκπρόσωποι των κατωτέρων 
Αστυνομικών μέλη του Διοικητικού Συμβουλίου προτείνο- 
νται από τον Αρχηγό της Ελληνικής Αστυνομίας. 

5. Στις συνεδριάσεις του Διοικητικού Συμβουλίου συμ¬ 
μετέχουν χωρίς ψήφο: 

α) Ανώτατος ή ανώτερος υπάλληλος του Υπουργείου 
Εργασίας και Κοινωνικών Ασφαλίσεων, ως Κυβερνητικός 
Επίτροπος, οριζόμενος μετά του αναπληρωτή του με την 
παραπάνω απόφαση του Υπουργού Εργασίας και Κοινωνι¬ 
κών Ασφαλίσεων. 

β) Ο Διευθυντής του Ταμείου, ως Εισηγητής, 
γ) Ο Γραμματέας του ΤΑΟΧ, ως Γραμματέας του Διοι¬ 
κητικού Συμβουλίου. 

Άρθρο 2 

Προϋποθέσεις διορισμού μελών Διοικητικού Συμβου¬ 
λίου. 

Δεν μπορεί να διορισθεί μέλος του Διοικητικού Συμβου¬ 
λίου. 

α) Όποιος δεν έχει την Ελληνική Ιθαγένεια 
β) Όποιος δεν έχει την ελεύθερη διαχείριση της πε¬ 
ριουσίας του 

γ) Όποιος δεν έχει συμπληρώσει το 25ο έτος της ηλι¬ 
κίας του 

δ) Όποιος είναι μέλος άλλου Ταμείου της πρώην Χωρο¬ 
φυλακής (ΤΑΑΧ και ΕΤΕΧ) και 
ε) Όποιος είναι ανίκανος να αναλάβει ή να διατηρήσει 
δημόσιο λειτούργημα. 

Άρθρο 3 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί το Ταμείο και διαχει¬ 
ρίζεται την περιουσία του. 

Ειδικότερα: 

α) Επιμελείται για την κανονική λειτουργία όλων των 
υπηρεσιών του Ταμείου. 

β) Διαχειρίζεται τα κεφάλαια του Ταμείου, σύμφωνα με 
τις διατάξεις του Καταστατικού και της Νομοθεσίας που 
διέπει το Ταμείο. 

γ) Εγκρίνει τις δαπάνες του Ταμείου, πλην εκείνων που 
προβλέπονται με διάταξη Νόμου. 

δ) Εγκρίνει τον ετήσιο Προϋπολογισμό και Απολογισμό 
του Ταμείου. 

ε) Υποδεικνύει και λαμβάνει μέτρα για τη βελτίωση και 
αρτιότερη εκπλήρωση των σκοπών του Ταμείου. 

στ) Αποφασίζει και προτείνει αρμόδια κάθε τροποποί¬ 
ηση ή συμπλήρωση των διατάξεων του Καταστατικού και 
της Νομοθεσίας, που διέπει γενικά το Ταμείο. 

Άρθρο 4 

Πρόεδρος Διοικητικού Συμβουλίου - Αρμοδιότητες. 

1. Ο Πρόεδρος του Διοικητικού Συμβουλίου: 

α) Συγκαλεί το Διοικητικό Συμβούλιο σε συνεδρίαση και 
διευθύνει τις συνεδριάσεις του. 

β) Εποπτεύει την εκτέλεση των αποφάσεων, που λαμ- 
βάνονται από το Διοικητικό Συμβούλιο. 

2. Τον Πρόεδρο του Διοικητικού Συμβουλίου όταν απου¬ 
σιάζει ή κωλύεται αναπληρώνει ο αναπληρωτής του σ' όλα 
τα καθήκοντα και τις υποχρεώσεις. 

3. Σε περίπτωση έλλειψης, κωλύμματος ή απουσίας του 
Προέδρου και του Αναπληρωτή του, καθήκοντα Προέδρου 
ασκεί προσωρινά, ένα από τα μέλη του Διοικητικού Συμ¬ 
βουλίου, οριζόμενο απ' αυτό. 

Άρθρο 5 

Κυβερνητικός Επίτροπος - Αρμοδιότητες. 

1. Σις συνεδριάσεις του Διοικητικού Συμβουλίου του Τα¬ 
μείου καλείται, με ποινή ακυρότητας των λαμβανομένων 
αποφάσεων, ο Κυβερνητικός Επίτροπος. 

2.0 Κυβερνητικός Επίτροπος δικαιούται να λαμβάνει το 
λόγο σε κάθε θέμα, να υποβάλει προτάσεις και να ζητεί 


εντός 48 ωρών από τη λήψη της, την αναστολή εκτέλεσης 
κάθε απόφασης του Διοικητικού Συμβουλίου, την οποία 
κρίνει ότι αντίκεται προς τις διατάξεις κειμένων Νόμων, 
Διαταγμάτων και Υπουργικών αποφάσεων, που διέπουν τη 
λειτουργία του Ταμείου. 

3. Οι αποφάσεις του Διοικητικού Συμβουλίου, των 
οποίων ζητήθηκε η αναστολή εκτέλεσης από τον Κυβερ¬ 
νητικό Επίτροπο, δεν εκτελούνται μέχρις ότου (ύστερα 
από αίτηση του Διοικητικού Συμβουλίου, που υποβάλλεται 
είτε από τον Πρόεδρο του ή τον Κυβερνητικό Επίτροπο), 
αρθεί η διαφωνία με απόφαση του Υπουργού Εργασίας και 
Κοινωνικών Ασφαλίσεων. Η απόφαση αυτή είναι υποχρε¬ 
ωτική για το Ταμείο. 

Σε περίπτωση κατά την οποία ο Υπουργός Εργασίας και 
Κοινωνικών Ασφαλίσεων δεν κοινοποιήσει την απόφασή 
του επί της διαφωνίας εντός δέκα πέντε (15) ημερών από 
τη λήψη της σχετικής αίτησης του Κυβερνητικού Επιτρό¬ 
που ή του Διοικητικού Συμβουλίου, αυτό δύναται να απο¬ 
φασίσει την εκτέλεση της απόφασης για την οποία δη- 
μιουργήθηκε η διαφωνία. 

4. Ο Κυβερνητικός Επίτροπος μπορεί να αναστέλλει, 
εφάπαξ μέχρι την επόμενη συνεδρίαση και την εκτέλεση 
οιασδήποτε απόφασης του Διοικητικού Συμβουλίου, για 
την οποία διατυπώνει δικαιολογημένες επιφυλάξεις, ανα- 
φερόμενες σε ουσιώδη συμφέροντα του Ταμείου ή σε γε¬ 
νικότερα κρατικά συμφέροντα. 

Στην περίπτωση αυτή το Διοικητικό Συμβούλιο του Τα¬ 
μείου δύναται σε επόμενη συνεδρίαση αυτού, με την 
πλειοψηφία των 4/5 τουλάχιστον του συνόλου των μελών 
του, να διατάξει την εκτέλεση της ανασταλείσας απόφα¬ 
σης και διαφωνούντος του Κυβερνητικού Επιτρόπου. 

Για τη διαφωνία αυτή πρέπει ο Κυβερνητικός Επίτροπος 
να αναφέρεται αμέσως στο Υπουργείο Εργασίας και Κοι¬ 
νωνικών Ασφαλίσεων. 

5. Η θητεία του Κυβερνητικού Επιτρόπου και του ανα¬ 
πληρωτή του είναι η ίδια με τη θητεία των άλλων μελών 
του Διοικητικού Συμβουλίου. 

Άρθρο 6 

Συνεδριάσεις Διοικητικού Συμβουλίου - Απαρτία. 

1. Ο Πρόεδρος του Διοικητικού Συμβουλίου ανάλογα με 
τις παρουσιαζόμενες υπηρεσιακές ανάγκες καταρτίζει 
ημερήσια διάταξη των θεμάτων, που θα συζητηθούν στη 
συνεδρίαση του Διοικητικού Συμβουλίου. 

2. Το Συμβούλιο μπορεί να αποφασίζει την αναγραφή 
θέματος στην ημερήσια διάταξη της επόμενης συνεδρία¬ 
σης. 

Επίσης τρία (3) τουλάχιστον τακτικά μέλη του Συμβου¬ 
λίου με αίτησή τους, η οποία υποβάλλεται πριν από την κα¬ 
τάρτιση της ημερήσιας διάταξης, μπορούν να ζητήσουν 
την αναγραφή θέματος στην ημερήσια διάταξη. 

3. Στην ημερήσια διάταξη αναγράφονται σαφώς τα θέ¬ 
ματα που είναι για συζήτηση. 

4. Η ημερήσια διάταξη μαζί με την πρόσκληση σε συνε¬ 
δρίαση, η οποία συντάσσεται με επιμέλεια του Γραμματέα 
και υπογράφεται από τον Πρόεδρο του Διοικητικού Συμ¬ 
βουλίου, κοινοποιείται στα τακτικά και αναπληρωματικά 
μέλη τουλάχιστον δύο (2) ημέρες πριν από την ημέρα που 
θα γίνει η συνεδρίαση. Σε επείγουσες περιπτώσεις μπορεί 
να συντομευθεί ο χρόνος αυτός μέχρι 24 ώρες. 

Μαζί με την ημερήσια διάταξη αποστέλλονται στα μέλη 

έγγραφες εισηγήσεις για τα σοβαρότερα θέματα, που θα 
συζητηθούν. 

5. Το Διοικητικό Συμβούλιο συνεδριάζει τακτικά μέχρι 
τέσσερις (4) φορές το μήνα, με αποζημίωση των μελών 
του και πέρα αυτών έκτακτα, χωρίς αμοιβή, όταν οι ανά¬ 
γκες του Ταμείου επιβάλλουν αυτό. 

6. Αν τακτικό μέλος του Διοικητικού Συμβουλίου κωλύε¬ 
ται να παραστεί στη συνεδρίαση, πρέπει να ειδοποιεί 
απευθείας τον αναπληρωτή του ή την υπηρεσία του Τα¬ 
μείου, η οποία αποστέλλει νέα πρόσκληση στο αναπληρω¬ 
ματικό μέλος. 

7. Το Συμβούλιο βρίσκεται σε απαρτία, όταν τα παρόντα 
μέλη μεταξύ των οποίων απαραίτητα ο Πρόεδρος ή ο Προ- 
εδρεύων, είναι περισσότερα από τα απόντα μέλη. Αν μισή 
ώρα μετά την οριζόμενη στην πρόσκληση, δεν έχει πραγ¬ 
ματοποιηθεί απαρτία, ο Πρόεδρος μετά από αίτηση της 
πλειοψηφίας των παρόντων, υποχρεούται να ματαιώσει τη 
συνεδρίαση. 

8. Στις συνεδριάσεις του Διοικητικού Συμβουλίου παρί- 
σταται, χωρίς ψήφο, ο Διευθυντής του Ταμείου, ως Ειση¬ 
γητής και ο Γραμματέας του Ταμείου, ο οποίος εκτελεί 
χρέη Γραμματέα Διοικητικού Συμβουλίου, ή οι νόμιμοι 
αναπληρωτές τους. 

9. Η αποζημίωση των μελών του Διοικητικού Συμβου¬ 
λίου ορίζεται σύμφωνα με τις ισχύουσες κάθε φορά διατά¬ 
ξεις και βαρύνει το Ταμείο. 

Άρθρο 7 

Λειτουργία Διοικητικού Συμβουλίου. 

1. Εφόσον διαπιστωθεί από τον Πρόεδρο απαρτία των 
μελών του Συμβουλίου, διαβάζονται από το Γραμματέα και 
επικυρώνονται τα πρακτικά της προηγούμενης συνεδρία¬ 
σης αυτού, τα οποία υπογράφονται από τον Πρόεδρο και 
τα μέλη που συμμετείχαν στη συνεδρίαση, τον Κυβερνη¬ 
τικό Επίτροπο, το Διευθυντή - Εισηγητή και το Γ ραμματέα. 

2. Αν σε κάποιο θέμα ήθελε προβληθεί αντίρρηση, ως 
προς την ακρίβεια καταχώρησης των σχετικών συζητή¬ 
σεων και γνωμών των μελών στα Πρακτικά, ο Πρόεδρος 
ενεργεί επ’ αυτού σχετικό έλεγχο και αφού παρέχονται οι 
αναγκαίες διευκρινίσεις, ενεργούνται οι τυχόν κρινόμενες 
αναγκαίες διορθώσεις. 

3. Η συζήτηση των θεμάτων στο Συμβούλιο γίνεται με τη 
σειρά της αναγραφής τους στην ημερήσια διάταξη, την 
οποία μπορεί να μεταβάλει το Συμβούλιο για σοβαρούς λό¬ 
γους. 

Το Συμβούλιο μπορεί με απόφασή του και ύστερα από 
πρόταση του Προέδρου να συζητήσει θέμα εκτός ημερή¬ 
σιας διάταξης, απόφαση όμως επ’ αυτού δεν μπορεί να 
ληφθεί, εφόσον δεν είναι παρόντα όλα τα τακτικά μέλη 
του Συμβουλίου. 

4. Σε επείγουσες περιπτώσεις μπορεί το Διοικητικό 
Συμβούλιο στην ίδια συνεδρίαση να επικυρώνει τα πρα¬ 
κτικά της απόφασης και να εντέλλεται την εκτέλεση αυ¬ 
τής. 

5. Στο Συμβούλιο εισηγείται για τα θέματα που είναι για 
συζήτηση ο Διευθυντής του Ταμείου. 

6. Οι αποφάσεις του Συμβουλίου λαμβάνονται με πλειο- 
ψηφία των παρόντων μελών, που δεν μπορεί να είναι μι¬ 
κρότερη των τριών (3) ψήφων, με φανερή ψηφοφορία δι' 
ονομαστικής κλήσης ή με μυστική κατά την κρίση του. Σε 
ισοψηφία προκειμένου περί ψηφοφορίας υπερισχύει η 


ψήφος του Προέδρου. 

Προκειμένου περί μυστικής ψηφοφορίας η πρόταση 
θεωρείται ότι έχει απορριφθεί. Εξαιρετικά για τη λήψη 
απόφασης περί προμηθειών ή ανάθεσης έργου ύστερα 
από ιδιαίτερη συμφωνία ή επένδυσης διαθεσίμων του ορ¬ 
γανισμού, απαιτείται η ψήφος τουλάχιστον των 4/5 του 
συνόλου των μελών. 

7. Αν η συζητούμενη υπόθεση αφόρά σε ιδιωτικά συμ¬ 
φέροντα μέλους του Συμβουλίου ή συγγενούς του μέχρι 
και του τέταρτου βαθμού το μέλος αυτό δεν μπορεί να πα¬ 
ραστεί σε συζήτηση και ψηφοφορία. 

Η απόφαση του Συμβουλίου για την εξαίρεση λαμβάνε- 
ται ύστερα από αίτηση του παραπάνω μέλους, που υπο¬ 
χρεώνεται σε σχετική δήλωση, ή από πρόταση κάθε άλλου 
μέλους αυτού. 

8. Το Συμβούλιο μπορεί να καλέσει ενώπιόν του επιτρο¬ 
πές ή μεμονωμένα πρόσωπα για παροχή πληροφοριών ή 
γνωμών. 

9. Στις συνεδριάσεις του Διοικητικού Συμβουλίου του 
Ταμείου οσάκις συζητούνται σοβαρά οικονομικά θέματα 
μπορεί να παρίσταται ειδικός αναλογιστής, χωρίς ψήφο, 
του οποίου η γνώμη καταχωρίζεται στα πρακτικά. 

Άρθρο 8 

Πρακτικά - Τήρηση εχεμύθειας. 

1. Για τις συνεδριάσεις τηρούνται πρακτικά από το 
Γ ραμματέα στα οποία καταχωρούνται οι συζητήσεις και οι 
γνώμες που διατυπώνονται καθώς και οι λαμβανόμενες 
αποφάσεις που παίρνονται, οι οποίες και αριθμούνται με 
τη σειρά λήψης τους. 

2. Η τήρηση εχεμύθειας για τις συζητήσεις και για τις 
αποφάσεις που λαμβάνονται, αποτελεί υπηρεσιακό καθή¬ 
κον όχι μόνο για τον Πρόεδρο, τα μέλη, το Διευθυντή του 
Ταμείου και το Γραμματέα του Συμβουλίου, αλλά και για 
κάθε άλλον, ο οποίος με οποιονδήποτε τρόπο έλαβε 
γνώση των όσων συζητήθηκαν. 

3. Με ειδική απόφαση του Συμβουλίου επιτρέπεται 
μετά την επικύρωση των Πρακτικών να δίνεται για δημο¬ 
σίευση ή να ανακοινώνεται προς τους ενδιαφερόμενους 
περίληψη ή αποσπάσματα των γενομένων συζητήσεων 
και των αποφάσεων που λήφθηκαν ή και ολοκλήρων των 
Πρακτικών της συνεδρίασης. 

Άρθρο 9 

Έκπτωση μελών Διοικητικού Συμβουλίου. 

1. Η απώλεια της ιδιότητας, με την οποία έγινε ο διορι¬ 
σμός κάποιου, ως μέλους του Διοικητικού Συμβουλίου, 
συνεπάγεται έκπτωση από το αξίωμα, με απόφαση του 
Υπουργού Εργασίας και Κοινωνικών Ασφαλίσεων μετά 
από πρόταση του Διοικητικού Συμβουλίου ή και αυτεπάγ- 
γελτα. 

2. Μπορεί επίσης ο Υπουργός Εργασίας και Κοινωνικών 
Ασφαλίσεων μετά από πρόταση του Διοικητικού Συμβου¬ 
λίου του Ταμείου να κηρύξει έκπτωτο το μέλος αυτού, το 
οποίο θα απουσιάσει αδικαιολόγητα σε τρεις (3) τουλάχι¬ 
στον συνεχείς συνεδριάσεις. 

Κατά τα λοιπά ισχύουν και εφαρμόζονται οι διατάξεις 
του άρθρου 20 του Ν. 1539/1985 (ΦΕΚ 64/Α75.4.85) και 
του άρθρου 19 του Ν. 1599/1986 (ΦΕΚ 75/Α7 
11 . 6 . 86 ). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα, 4 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-Φ- 

Αριθ. Φ 104/318 (9) 

Σύνθεση Δ.Σ. του Ταμείου Πρόνοιας Προσωπικού Εται¬ 
ρειών Λιπασμάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85. 

2. Την οικ. 1536/18.6.85 απόφαση. 

3. Την 2006/23.12.87 κοινή απόφαση. 

4. Το άρθρο 1, παρ. 1 περ. ιη του Π.Δ. 129/92 (ΦΕΚ 
201/Α/95). 

5. Τις διατάξεις του άρθρου 1 του Ν. 2335/6.9.95 (ΦΕΚ 
185/Α795). 

6. Τις διατάξεις του Π.Δ. 372/95 (201 Α’) «Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας και Κοιν. Ασφαλίσεων στο Υπουργείο 
Εργασίας». 

7. Το άρθρο 27 του Ν. 2081/92 (154 Α') και το γεγονός 
ότι, από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

8. Το έγγραφο 89050/5.4.96 του Ταμείου, αποφασί¬ 
ζουμε: 

Καθορίζουμε την σύνθεση του Δ.Σ. του Ταμείου Πρό¬ 
νοιας προσωπικού Εταιρειών Λιπασμάτων. 

1. Το Ταμείο διοικείται από πενταμελές (5) Δ.Σ. που 
αποτελείται από: 

α) Τον Πρόεδρο. 

β) Από δύο (2) εκπροσώπους των ασφαλισμένων. 

γ) Από έναν (1) εκπρόσωπο των Εργοδοτών. 

δ) Από έναν (1) ειδικό σε θέματα Οικονομικά - Διοικη¬ 
τικά. 

2. Στις συνεδριάσεις του Δ.Σ. μετέχει χωρίς ψήφο, ως 
Κυβερνητικός Επίτροπος υπάλληλος με Α βαθμό του 
Υπουργείου Εργασίας και Κοινωνικών Ασφαλίσεων. 

3. Όταν συζητούνται θέματα προσωπικού, οργάνωσης 
και λειτουργίας του Ταμείου, θα μετέχει με δικαίωμα ψή¬ 
φου κι ένας (1) εκπρόσωπος των υπαλλήλων του Ταμείου. 

4. Ο Πρόεδρος του Δ.Σ. μαζί με τον αναπληρωτή του 
πρέπει να έχει μία από τις παρακάτω ιδιότητες: Σύμβου¬ 
λος Επικράτειας ή Σύμβουλος Ελεγκτικού Συνεδρίου ή 
Νομικός Σύμβουλος Διοίκησης ή Πάρεδρος των ανωτέρω 
σωμάτων οε ενέργεια ή σε σύνταξη ή δικηγόρος ή άλλο 
έγκριτο πρόοωπο ειδικό στα θέματα Κοινωνικής Ασφάλι¬ 
σης ή Κοιν. Πολιτικής. 

5. Χρέη γραμματέα του Δ.Σ. εκτελεί υπάλληλος του Τα¬ 
μείου, ο οποίος ορίζεται με τον αναπληρωτή του από τον 
πρόεδρο του Δ.Σ. του Ταμείου. 

6. Η θητεία των μελών του Δ.Σ. είναι τριετής. 

7. Το Δ.Σ. βρίσκεται σε απαρτία όταν τα παρόντα μέλη 
ε'ιναι περισσότερα από τα απόντα. 

8. Σε περίπτωση λήξη της θητείας των μελών του Δ.Σ. 


αυτή παρατείνεται αυτοδίκαια μέχρι του διορισμού νέων 
μελών όχι όμως περισσότερο από τρεις (3) μήνες από τη 
λήξη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-Φ- 

Αριθ. ΔΥ1 α/16313 (10) 

Συγκρότηση Υγειονομικής Επιτροπής Ενστάσεων Αθή¬ 
νας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Π. Δ/τος 611/77 (άρθρο 14). 

β) Της αριθ. 680/82 Υπ. Απόφασης. 

γ) Της αριθ. Δ3/727/92 (ΦΕΚ 578/Β792) Υπ. Απόφα¬ 
σης. 

δ) Του Ν. 2085/92 άρθρο 23. 

2. Το έγγραφο με αριθ. 2288/30.11.95 του Πανελλη¬ 
νίου Ιατρικού Συλλόγου, αποφασίζουμε: 

I. Συγκροτούμε την προβλεπόμενη από τις διατάξεις του 
Π.Δ/τος 611 /77 (άρθρο 14) όπως αυτό τροποποιήθηκε με 
τις αριθ. 680/82 και Δ3/727/92 Υπουργικές Αποφάσεις 
και το Ν. 2085/92, Υγειονομική Επιτροπή Ενστάσεων 
Αθήνας για το έτος 1996 από τους κατωτέρω γιατρούς. 

α) Τακτικά μέλη: 

1. Νίκο Λούβρο, Δ/ντή Καρδιολογίας Νοσοκομείου 
Αθηνών «Κοργιαλένειο - Μπενάκειο». 

2. Παρασκευά Σερενέ, Δ/ντή Ορθοπεδικής Κλινικής 
στο Περ. Γεν. Νοσ. Νίκαιας. 

3. Σωτήριο Ρηγάκη, Μαιευτήρα Γυναικολόγο Λ. Αλεξάν¬ 
δρας 150 - 11471 Αθήνα. 

β) Αναπαληρωματικά μέλη: 

1. Ευάγγελο Περράκη, Δ/ντή Χειρουργικής Κλινικής 
Νοσοκομείου Δυτικής Αττικής. 

2. Ιάκωβο Λεοντόπουλο, Δ/ντή Ψυχιατρικής Κλινικής 
στο Ψυχιατρικό Νοσοκομείο Αττικής. 

3. Κωνσταντίνο Νικολούτσο, Παθολόγο Ζαλόγγου 2, 
176 71 Καλλιθέα. 

Πρόεδρος της Επιτροπής ορίζεται το αρχαιότερο μέλος 
αυτή, ο οποίο θα καθορίζει τον τόπο και χρόνο που θα συ¬ 
νεδριάζει η Επιτροπή. 

Γραμματέα της Επιτροπής ορίζουμε την Πανωραία 
Λούτα, υπάλληλο του κλάδου ΔΕ Διοικητικού που υπηρε¬ 
τεί στη Δ/νοη Προσωπικού του Υπουργείου Υγείας και 
Πρόνοιας (τηλ. 8239838) με αναπληρωτή τον Παναγιώτη 
Παπαδόπουλο, υπάλληλο του κλάδου ΔΕ Διοικητικού που 
υπηρετεί στη Δ/νση Αγωγής Υγείας και Πληροφόρησης 
(τηλ. 5232821 εσωτ. 329) του ίδιου Υπουργείου. 

II. Η θητεία της ανωτέρω επιτροπής είναι για ένα χρόνο 
με έναρξη την 1.1.1996 και λήξη την 31.12.1996. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Ο ΥΠΟΥΡΓΟΣ 

Α. ΠΕΠΟΝΗΣ 
-♦- 

Αριθ. Υ4δ/οικ.7301 (11) 

Χορήγηση άδειας λειτουργίας σε Μονάδες Μεταμοσχεύ¬ 
σεων που πληρούν τις προϋποθέσεις. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις της παρ. 1 του άρθρου 3 του Ν. 
1383/83 (ΦΕΚ 106/Α75.8.93) «Αφαιρέσεις και Μεταμο¬ 
σχεύσεις ανθρωπίνων ιστών και οργάνων». 

2) Το αριθμ. 30 του Ν. 2071/92 «Εκσυγχρονισμός και 
Οργάνωση Συστήματος Υγείας (Σύσταση του ΕΣΜ) ο 
οποίος συμπληρώθηκε με το Ν. 2194/94 άρθρο 8. 

3) Την αριθμ. ΔΥ3α/οικ. 158/96 υπουργική απόφαση 
«Ανάθεση αρμοδιοτήτων στους Υφυπουργούς Υγείας και 
Πρόνοιας». 

4) Την αριθμ. Α3α/1526/91 απόφαση του Υπουργού 
Υγείας Πρόνοιας και Κοινωνικών Ασφαλίσεων (ΦΕΚ 144/ 
Β/91) «Καθορισμός των όρων και προϋποθέσεων λειτουρ¬ 
γίας μονάδων μεταμοσχεύσεων». 

5) Τις αριθμ. πρωτ. ΕΣΜ/27 και 28/5.2.96 αποφάσεις 
του Εθνικού Συμβουλίου Μεταμοσχεύσεων για χορήγηση 
αδειών σε Μεταμοσχευτικές Μονάδες οι οποίες πληρούν 
τις νόμιμες προϋποθέσεις. 

6) Το αριθμ. 19/94 απόσπασμα πρακτικού του Διοικητι¬ 
κού Συμβουλίου του Π.Γ. Νοσ/μείου Αθηνών «ΑΛΕΞΑΝ¬ 
ΔΡΑ». 


7) Το αριθμ. 20/94 πρακτικό του Διοικητικού Συμβου¬ 
λίου του Περ. Παν. Γεν. Νοσ/μείου Ηρακλείου. 

8) Την αριθμ. απόφ. 5 της 121ης Ολομ./7.3.96 του 
ΚΕ.Σ.Υ. 

9) Την αριθμ. αποφ. 22 της 123ης Ολομ./30.5.96 του 
ΚΕ.Σ.Υ., αποφασίζουμε: 

Την χορήγηση άδειας λειτουργίας σε Μονάδες Μεταμο¬ 
σχεύσεων ως εξής: 

α) Μονάδα Μεταμόσχευσης Κερατοειδούς στο Περ. 
Παν/κό Γεν. Νοσ/μείο Ηρακλείου Κρήτης και εντάσσεται 
στην Οφθαλμολογική Κλινική του Χειρουργικού Τομέα, 
και 

β) Μονάδα Μεταμόσχευσης Μυελού των οστών στο 
Περ. Γ εν. Νοσ/μείο Αθηνών «ΑΛΕΞΑΝΔΡΑ» για την αντι¬ 
μετώπιση ασθενών με συμπαγή νεοπλάσματα και εντάσ¬ 
σεται στα πλαίσια λειτουργίας της θεραπευτικής Κλινικής 
του Παθολογικού Τομέα. 

Η άδεια στο Π.Γ.Ν. Αθηνών «ΑΛΕΞΑΝΔΡΑ» χορηγείται 
προσωρινώς και για χρονικό διάστημα δύο (2) ετών. Μετά 
την πάροδο των δύο ετών θα εξετασθούν οι όροι λειτουρ¬ 
γίας της σε συνδυασμό με τα αποτελέσματα αυτής και τυ¬ 
χόν άλλες προϋποθέσεις που εν των μεταξύ θα έχουν 
προκύψει ώστε να χορηγηθεί μόνιμη άδεια λειτουργίας 
Μονάδας Μεταμόσχευσης Μυελού των οστών. 

Από τις διατάξεις της Υπουργικής αυτής απόφασης δεν 
προκαλείται δαπάνη σε βάρος του Κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1996 

ο ΥΦΥΠΟΥΡΓΟΣ 

ΦΡΑΓΚΛΙΝΟΣ ΠΑΠΑΔΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



